Vellies na die Vreemde: 2011
Vellies na die Vreemde
Ons gesels oor Pelgrims wees. Israel en ander Bybelland toere is hoog op die agenda maar so ook ander opsies soos Stap die Camino in die voetspore van die Apostel Jakobus - deur Spanje! Most of our tours are conducted in Afrikaans as our tour members are mainly from South Africa. We do however have an English speaking local guide when visiting Bible Countries with us throughout all tours.
Die Stad van Dawid.
Sowat 3000 jaar gelede het die jong Koning Dawid ‘n stad by die Jebusiete oorgeneem en dit sy hoofstad en tuiste gemaak. Jerusalem. Die stad het reeds beskik oor ‘n gevorderde water voorsieningssisteem wat ontspring het uit die Gihon fontein. A.g.v. die ligging bo op ‘n heuwel en omring deur valleie, was die stad ook maklik om te verdedig.
Ons lees in 2 Samuel 5:7-9 “Maar Dawid het die bergvesting Sion ingeneem; dit is die stad van Dawid.” “En Dawid het in die bergvesting gaan woon en dit die stad van Dawid genoem.” Hierdie stad wat later bekend geword het as die Heilige stad, is deur die eeue menigmaal verwoes en weer herbou. Met tye tot op die grond afgebreek, verwoes en verbrand, maar telkemale weer herbou - groter en sterker. En diep onder die rommel is geheimenisse en bewysstukke vasgevang wat vandag deur argeoloë opgegrawe en as bewysstukke onthul kan word.
Sowat 150 jaar gelede het argeoloë die eerste ontdekkings van die antieke stad gemaak en vandag word die gebied geleë Suid Wes van die hedendaagse Ou stadsmure net buite die Mispoort met reg weer genoem ‘Die stad van Dawid’. Op hierdie presiese plek is Jerusalem gebore.
Koning Salomo het later die “Stad van Dawid” uitgebou en o.a. die Eerste Tempel op die berg Moria gebou soos God dit aan Dawid beveel het. (2 Kron 3:1) Die tradisionele plek waar Abraham Isak moes offer. (Gen 22:2)
Die hedendaagse stad van Dawid is die historiese area van o.a Dawid se paleis met die Kidron vallei na die Ooste. Dit is werklik die kern van Jerusalem se ontstaan met ontdekkings wat insluit seëls (Bulla’s) met name van vername persone uit die eerste Tempel periode, antieke toilette so os deur konings en baie ryk huisgesinne gebruik, en selfs ‘n goue klokkie soos die wat aan die Hoë Priester se kleed was (Ex. 28:33-35) Aantrekkings sluit ook in Hiskia se leikanaal waardeur besoekers kan stap, die oorblyfsels van die Siloambad waar Jesus die blinde man genees het en die ondergrondse tonnels waar mens plek plek langs die tweede Tempel fondasiestene kan stap.
‘n Besoek aan die “Stad van Dawid” beteken ‘n besoek aan die geografiese kern van die Joodse volk. Dawid en Salomo het hier regeer en die profete Jesaja en Jeremia het hul ewigheids woorde hier gespreek. En vandag kan ons verwonderd hier rond wandel en onthou.
Posted by Yolandi van der Wath at 9:55 PM No comments:
Die aand na sy besoek aan die Yad Vashem, 17 Mei 2011, het Koos die volgende gedig geskryf:
'n jood geword
in die museum
dit was my seun
hy was klein
en ek kon sien
sy oë was groot
ek was al dood
sy handjies in die lug
terwyl hy vir 'n nazi vlug
my dogtertjie was weg
haar longe en haar niere
was êrens in 'n klas
laboratorium van die adelras
op 'n ander plek
het ek later weer
wat oor was van my seun
het ek afgesweer
en 'n pous
vir 'n oomblik
het ek probeer
met genade dink
maar ek kon geen
- koos van der merwe -
Hierdie fotos is deur Anne-mari Nagtegaal geneem gedurende ons toer - Mei 2011
Posted by Yolandi van der Wath at 6:51 PM No comments:
Labels: Om te onthou
Tour May 2011 dr. Koos van der Merwe
Posted by Yolandi van der Wath at 10:02 AM No comments:
16 - 26 Mei 2011 - Israel en Jordanië saam met Dr Koos van der Merwe.
Terug na 'n reis deur die Bybellande ervaar mens gemengde gevoelens. Die hardheid van sommige landskappe in skrille kontras met vooruitgang en nuwe lewe wat die moderne staat Israel bied, hou aan om jou op onverwagse oomblike by te val.
Ons toer saam met Koos van der Merwe was in alle opsigte meer as wat ons kon droom voor. Die dinamika van 'n besonderse groep reisigers - die insig, wysheid en toewyding van ons bekwame geestelike leier - die land met sy magiese verwagtinge en borrelende energie - saam met die nabyheid van die Heilige Gees deurentyd - was wenkombinasies !
Daar is nie benoeg plek op hierdie blad om al die oomblike vas te vat nie. Al word 'n toer hoe goed deurdink en beplan kan die verskuilde seëninge wat elke dag se besoeke inhou nooit voorsien word nie! 'n Paar persoonlike hoogtepunte vir my:
Die koor "Afrika-Amerikaanse" stemme wat spontaan by die tuingraf "We are standing on Holy ground" in die agtergrong begin sing het terwyl ons groep Nagmaal gebruik.
Die intense empatie met God se volk as jy die verskrikking en smart ervaar met besoek aan die Yad Vashem Holocaust museum - Jerusalem.
Die opwinding, eerlikheid en toewyding van Jode by die Klaagmuur - en as bonus die vrolike groep Bar-Mitzvah vierders met hul ramshorings, balonne en danse!
Om te staan waar Moses gestaan het toe God die beloofde land vir hom gewys het - met Koos se lied "Dit is verby" nog in my gedagtes.......
Om elke dag te begin met Koos se leiding, insig en lering. En baie spesiaal - toe hy by Tabgha gedemonstreer het hoe dit moontlik was vir Jesus om met duisende te kon praat sonder klankversterking !
Bootvaart op die See van Galilea... om net te wees, te sien, te weet... Jesus was hier.
Ons toer was ook gekenmerk deur baie lag - veral die jolige agterbankers op die bus :) - baie "shopping" danksy Lea se geduld - heerlike kuiers rondom Midde-Oosterse geregte - die groot wedywer oor wie die beste foto kan neem - laat aand nagte in Jerusalem se strate - en lewenslange vriendskappe wat op hierdie spesiale toer gesmee is !
Ek verlang al weer terug....................
Beloofde land soos Moses dit gesien het in die agtergrond
Posted by Yolandi van der Wath at 5:23 PM No comments:
Terugvoer van ons Toerlede
Ons het nie noodwendig gegaan om vakansie te hou nie, maar om o.a. te stap op die “Via Dolarosa” en Israel te beleef. Ons het veel meer as dit kon ervaar.
Vir my sal die volgende my by bly:
* Die opening, gedigte en sang van Dr. van der Merwe
* Die klank van ander groepe se sang by die verskillende besoekpunte
* Die besoek aan die graf en die gebruik van die Nagmaal
* Dr. van der Merwe wat ons kon lei by verskillende besoekpunte soos die Tuin van Getsemane, Berg van die Saligsprekinge, ens, ens, Ook die geleentheid tot stilgebed.
Ek persoonlik hou nie daarvan om emosioneel te raak nie maar die trane het by verskeie geleenthede net gevloei
* Dat mens met ‘n groep kon wees wat hoofsaaklik Afrikaans gepraat het
* Seker die eerste toer wat ek onderneem het waar daar geen ongelukkigheid by die lede ontstaan het nie
* Die wyse waarop julle alles georganiseer het
So kan ek aanhou en aanhou. Baie, baie dankie vir ‘n wonderlike belewenis en onvergeetlike toer!
Hans en Annatjie Botha
Ek weet nie waar om te begin om dankie te se nie. Die toer het aan al my verwagtinge voldoen, dit was werklik n geestelike reis en n sielsverreikende ervaring wat my altyd sal bybly.(Geld kan dit nie koop nie) Julle het met die opstel van die leer regtig gesorg dat ons toerlede alles moes weet wat nodig was sonder om met te veel inligting oorweldig te word. Koos se oggendoordenkings was vir my een van die hoogtepunte, ek dink beslis dat die regte toerleier baie waarde toevoeg tot enige toer, en veral op so n pelgrimstoer. So jy, Org en Koos vorm die regte driemanskap. Dankie vir jou visie in hierdie verband, net jammer dat dit nie vir Koos prakties sal wees om al jou toere te lei nie!
Posted by Yolandi van der Wath at 5:22 PM No comments:
Hoekom 'n reis na Israel en ander Bybellande?
'n Reis na die Bybellande is afspraaktyd. Gekoopte tyd. Soos alle ander reise gaan jy om nuwe ervarings mee te maak, plekke te sien, jou sintuie te voed. Maar Bybellandreise hou ander verwagtinge in. Hierdie reise sal jou by besondere plekke bring - waar Hy vir jou wag.
Neem byvoorbeeld Jerusalem. Daar is geen stad op aarde soos Jerusalem nie. Hier ervaar 'n mens die religieuse verlange van Jode, Moslems en Christene gelyk. Hierdie stad vertel van Salomo se wysheid, maar ook van bloed wat soos reenwater in die straatvore loop.
Eers as jy daar was, kan jy begin om dit te verstaan. Die Joodse liefdesverhouding met hierdie Heilige Stad word eeue al bedreig deur volkere soos die Egiptenare, Assiriers, Babiloniers, Romeine, Moslem Arabiere, Middeleeuse krygtogte, die Ottoman ryk, die Britse ryk. In Israel raak jy bewus van geskiedkundige wonderwerke, beloftes en Geloftes. Van profesiee en van God se verbond met Sy volk. Jy raak bewus van die 'groter prentjie', maar word ook gekonfronteer deur jou eie vasgelegde ides, voorkeure en vooroordele.
Posted by Yolandi van der Wath at 12:54 PM No comments:
Tussen die betowerende berglandskappe van Jordanië, lê die unike stad Petra. Die naam beteken “Rots” volgens die Griekse vertaling van die Hebreeuse naam ‘Sela’. Dit word vermeld in die Bybel as die Hoofstad van die Koninkryk van Edom - tradisioneel bewoon deur bedoeïen gemeenskappe.
Ons stap die sowat 3 km vanaf die ingang tot by die stad deur die mees asemrowende rotsformasies. Die eerste 2 km stap ons verby verskeie grafkelders, die Djin blokke en die Obelisk. Die laaste deel staan bekend as die ‘Siq’. Dit is ‘n nou kloof van ongeveer 1km lank met sekere areas net 2 m wyd. Tussen die asemrowende sandsteenformasies golf die paadjie – plek-plek met oorspronklike kobbelstene – tot die bekende “Skatkamer” skielik reg voor jou te voorskyn kom!
In die somer van 1812 reis ‘n jong 28 jarige Switserse verkenner, vermom as Bedoeïen, vanaf Aleppo na Caïro. Sy naam was Johann Ludwig Burckhardt, ‘n kenner van Arabies en Islamitiese regte, met ‘n missie om die oorsprong van die Nylrivier in Afrika te gaan verken. Hy word egter nie onthou vir sy Afrika ekspedisies nie, maar as die man wat die Antieke stad Petra ontdek het. Vermom as “Sheikh Ibrahim” kom die jong avonturier te hoor van ‘n versteekte stad se ruïnes iewers tussen die Wadi Musa gebergtes. Hy koop ‘n paar bedoeïn metgeselle om deur vir hul te vertel dat hy ‘n eed afgelê het om die grafkelder van Harun (Aaron se graf) te besoek. Op 22 Augustus 1812 stap Burckhardt deur die Siq – die eerste Europeër van ons tyd om so te doen – en ontdek die fabelagtige ruïnes van die Skatkamer van die Farao (Al-Khasneh). Hy was wel bekend met die Bybel en het goed besef dat hy heel moontlik die Nabataense hoofstad – Petra – ontdek het!
Posted by Yolandi van der Wath at 3:55 PM No comments:
The name Megiddo is derived from the original Hebrew word pronounced har-Megiddon, from which we get the English pronunciation Armageddon - a name well familiar to those who study Bible Prophecy. Megiddo in Hebrew means something like rendezvous, or place of troops.
Megiddo has had a very long history, going back past 3,000 B.C., mostly due to its strategic location on a pass through the Carmel mountain range. Those who held Megiddo controlled one of the best direct trade and military routes between Egypt and Mesopotamia (Iraq). The site has had at least two dozen different occupiers, including The Ancient Egyptians. Due to its strong defensive position, it was not one of the earliest cities taken by the Israelites after they entered the promised land under Joshua. By the time of King David however, the city came fully under Israelite control.
King Solomon, son of David, rebuilt Megiddo as a major center. Solomon did things in a grand way, and Megiddo was no different - he stabled 450 horses there and fortified it. After the division and decline of the northern and southern Israelite kingdoms of Israel and Judah, Megiddo briefly fell under Egyptian and Assyrian control before eventually being destroyed and left a ruin, as it is remains today.
Armageddon is of course most well-known from its single mention in The Bible, as a place where a great end-time gathering of armies is prophesied to occur - "Then they gathered the kings together to the place that in Hebrew is called Armageddon." Revelation 16:16.
It is significant that the Bible reference to Armageddon is that of a place where a great mass of troops will gather, not fight. The actual great battle will occur near Jerusalem.
Joshua killed the king of Megiddo during the Conquest (Joshua 12:7, 12:21).
The city of Megiddo was allotted to the tribe of Manasseh (Joshua 17:11; I Chronicles 7:29).
Solomon made Megiddo one of his district capitals as well as one of his three main fortress cities (I Kings 4:12; 9:15).
King Josiah of Judah died in battle near Megiddo when he tried to thwart pharaoh Necho's attempt to succor the Assyrians at the Battle of Carchemish (II Kings 23:29-30; II Chronicles 35:20-24).
Western military forces gather in the Valley of Megiddo, at Armageddon, and proceed to Jerusalem to engage eastern forces advancing in that direction, and at the height of battle encounter the unforeseen intervention of the Messiah (Revelation 16:16).
Posted by Yolandi van der Wath at 3:03 PM No comments:
Een Here, Twee grafte
In Jerusalem is daar 2 grafte wat onderskeidelik deur die Protestante en Rooms-Katolieke bewegings as Jesus se graf beskou word. Vir Christene van alle dinominasies verteenwoordig DIE GRAF, die mees belangrikste gebeurtenis in ons geloof nl. Jesus se opstanding uit die dood.
Die tuingraf word deur Protestantse Christene onderhou en algemeen as die graf van Jesus beskou. Hierdie area is eers sowat 100 jaar gelede ontdek . Die Heilige graf of “Holy Sepulcher” beskik onder andere oor die laaste 4 stasies van die Via Dolorosa roete. Die eerste kerk is reeds in die jaar 326 nC deur Konstantyn I op hierdie area gebou – toe reeds beskou as Jesus se graf. Sedertdien is dit vele male herbou en vandag oorvol en oordoen. Een van die hoof redes hoekom veral Protestantse Christene nie tuis voel hier nie.
Maar waar gaan ons in ons pelgrimstog as ons Jesus se opstandingsplek wil besoek en herdenk?
Die Tuingraf het ‘n ongekende kalm atmosfeer en soos die naam beskryf, word dit omring deur pragtige tuine. Dit word onderhou deur Protestantse vrywilligers van Brittanje. Naby die tuin is ‘n koppie wat duidelik soos ‘n skedel lyk. Een van die hoof motiverings dat hierdie moontlik Golgota is.
Een argument teen die Tuingraf is dat die graf te oud is. Argeologiese opgrawings het bevind dat die graf heelwat ouer as 2000 jaar is – moontlik selfs dateer sowat 6000 jr. vC. en dus nie strook met die Evangelies wat die graf van Josef van Arimathéa as ‘n “nuwe graf” beskryf nie. Nog ‘n argument teen die tuingraf is dat die Britse generaal Charles Gordon foutiewelik die are identifiseer het omdat hy gedink het die Heilige Graf is binne die stadsmure en die Bybel beskryf die area as buite die stadsmure. Die huidige stadsmure is nie die oorspronklike mure soos in Jesus se tyd nie.
Die beste is om beide hierdie plekke te besoek en self ‘n opinie daaroor te vorm. Op Woensdag 18 Mei gaan almal wat saam toer hierdie geleentheid kry!
Posted by Yolandi van der Wath at 1:23 PM No comments:
Go to the Israel and Beyond website
Vorige gesprekke op ons blog.
In 2010 het ons gekyk na:
Masada, Die tuin van Getsemane, Ben Yehuda Straat en die Kerk van Alle Nasies.
In 2011 kyk ons
in Februarie na: Een Heer, twee grafte;
in Maart na: Megiddo
in April na: Petra
in Junie na: 'n Gedig oor die Yad Vashem; Toer met dr. Koos van der Merwe; Memoires; Terugvoer van die Toerlede en Hoekom 'n reis na Israel
in Augustus na: Toer saam met Willem Botha en Koos van der Merwe in 2012.
Om meer te lees oor hierdie artikels, gaan na ons "Blog Archive" en kliek op die aangewese datum.
Die Stad van Dawid. Sowat 3000 jaar gelede het die...
Die aand na sy besoek aan die Yad Vashem, 17 Mei 2...
Vrou Alleen in Israel
Israel Facebook page
Dr. Koos van der Merwe
5-17 Mei 2012:
Israel, Jordanië en Petra saam met Koos van der Merwe
R24 500.00 per persoon wat deel.
(As gevolg van die politieke onstabiliteit in Egipte op die oomblik, oorweeg ons om die reisplan te verander om na Jordanie te gaan - wat Petra sal insluit).
28 Mei - 7 Junie 2012:
Israel & Petra saam met Willem Botha
R 23 000.00 per persoon wat deel.
Toergedeelte van die Pryse word bereken op $1 = R7
Toerdatums vir September toer volg later.
Stuur 'n e-pos na yolandi@groupstoisrael.co.za
Vir toerplanne en meer inligting, kliek hier.
a moment on the Mount of Beautitudes
Om jou plek te bespreek op enige van die 2012 toere, kontak ons by yolandi@groupstoafrica.com
(+27) 82 325 3053
tree vir tree
by die heilige weggeneemdheid
in die stowwerige stilte
van U spore
- Koos vd Merwe -
Onse Vader... Paternoster kerk Jerusalem
As bonus, ontdek die fabelagtige stad wat uit rooi rotsformasies met kranse so hoog as 100m gekap is. Vandag een van die 7 Antieke wonders van die wêreld
Op die see van Galilea
On the Mount of Olives. Jerusalem in the back drop
Petra in style
"Joseph" at Nazareth Villiage
Tel Aviv cycling